顧彌邵以其尊內翰所有歐陽公集遺侄季澈賦詩篇末見及輒次韻作
作者：晁說之
朝代：宋

paragraphs: 昭陵人物一朝盛，晚有醉翁爲擬倫。
譬如羣鳳粲羽翰，來下千里儀九成。
鳳歸樂絕天寥寥，人間墜簡空垂精。
可但光華開日月，要識忠憤聳幽神。
虎頭本是當時客，教子傳孫無粟亭。
晝吟夜誦翁文耳，池蛙何容聒正聲。
得之不待金錯贈，好守門律如時令。
君家此叔定不癡，莫厭家雞外勤請。